CELEX: 62022TB0046
Language: el
Date: 2022-03-03 00:00:00
Title: Υπόθεση T-46/22 R: Διάταξη του Προέδρου του Γενικού Δικαστηρίου της 3ης Μαρτίου 2022 — Esedra κατά Κοινοβουλίου (Ασφαλιστικά μέτρα – Δημόσιες συμβάσεις υπηρεσιών – Υπηρεσία προσχολικής αγωγής – Αίτηση λήψεως προσωρινών μέτρων – Έλλειψη επείγοντος)

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/40
            
         
      Διάταξη του Προέδρου του Γενικού Δικαστηρίου της 3ης Μαρτίου 2022 — Esedra κατά Κοινοβουλίου
      (Υπόθεση T-46/22 R)
      (Ασφαλιστικά μέτρα - Δημόσιες συμβάσεις υπηρεσιών - Υπηρεσία προσχολικής αγωγής - Αίτηση λήψεως προσωρινών μέτρων - Έλλειψη επείγοντος)
      (2022/C 171/55)
      Γλώσσα διαδικασίας: η γαλλική
      
         Διάδικοι
      
      
         Αιτούσα: Esedra SRL (Βρυξέλλες, Βέλγιο) (εκπρόσωπος: M. Vastmans, δικηγόρος)
      
         Καθού: Ευρωπαϊκό Κοινοβούλιο (εκπρόσωποι: M. Pencheva και M. Kazek)
      
         Αντικείμενο
      
      Αίτηση βάσει των άρθρων 278 και 279 ΣΛΕΕ με την οποία ζητείται, αφενός, να ανασταλεί η εκτέλεση της αποφάσεως του Κοινοβουλίου της 26ης Νοεμβρίου 2021 περί συνάψεως δημόσιας σύμβασης υπηρεσιών για την «πλήρη διαχείριση του ευρισκόμενου στις Βρυξέλλες, στην οδό Wayenberg, βρεφονηπιακού παιδικού σταθμού του Ευρωπαϊκού Κοινοβουλίου» με άλλον προσφέροντα και απορρίψεως της προσφοράς της προσφεύγουσας, και, αφετέρου, να υποχρεωθεί το Κοινοβούλιο να λάβει τα αναγκαία μέτρα για την αναστολή των αποτελεσμάτων της αποφάσεως ανάθεσης ή της συμβάσεως που συνήφθη μετά την έκδοση της αποφάσεως αυτής.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.